**Csongrád Város Polgármesterétől**

Száma: Ref /49-1/2022.

Témafelelős: Tóth Irén

**ELŐTERJESZTÉS**

**Csongrád Városi Önkormányzat Képviselő-testületének**

 **2022. április 08-án tartandó rendkívüli ülésére**

**Tárgy:** Javaslat ultrahang készülék beszerzésére a Dr. Szarka Ödön Egyesített Egészségügyi és Szociális Intézmény Nőgyógyászati Szakrendelése részére

**Tisztelt Képviselő-testület!**

A Dr. Szarka Ödön Egyesített Egészségügyi Intézmény Nőgyógyászati Szakrendelésén (továbbiakban; Intézmény) használatos ultrahang készülék meghibásodott. A gép kora, javításának magas költségei, valamint az alkatrészek beszerzésének nehézségei kapcsán az Intézmény kezdeményezte új ultrahang készülék beszerzését.

Az „EFOP-2.2.19.-17 Járóbeteg szakellátó szolgáltatások fejlesztése” mára már lezárult megvalósított pályázati beszerzésbe az akkor még 6 éves Uh. készülék cseréje nem volt bevonható. A régi gép beüzemelése 2011-ben történt, Acuson Antares Tipusú Simens gép.

A nőgyógyászati szakrendelésen dolgozó szakorvossal egyeztetve, 4db ajánlatot kért be az Intézmény. Az ajánlatok közül a szakrendelés szakmai feladatellátásának megfelelő készülék került kiválasztásra, mellyel a nőgyógyászati diagnosztika és a terhes gondozás feladatait is el lehet látni.

A kiválasztott készülék Philips Affiniti 30 UH készülék, műszakai paraméterei és tudása megtekinthető az Intézményvezetőnél.

Az ultrahang készülék ára: bruttó 12.065.000 Ft, nettó ára: 9.500.000 Ft, az Áfa tartalom 2.565.000 Ft. A készülék kifizetésére négyhavi kamatmentes részletet biztosít a forgalmazó, melyet 2022.-ben teljesíteni kell. Fizetési ütemezés: I. a készülék beüzemelése után 8 napon belül 2022. április hónapban. II. 2022. július hónapban. III. 2022. október IV. 2022. december hónapban.

A készülék beüzemelésekor ajánlott karbantartási szerződés megkötése, mellyel a gép állagmegőrzése, programfrissítése, kedvezőbb javítási költségei hosszútávon biztosítottak lesznek. A karbantartási szerződés ajánlat szerint, havonta 20.000Ft költséget jelent az Intézménynek.

Kérem a Tisztelt Képviselő-testületet az előterjesztés megvitatására és a határozati javaslat elfogadására.

**HATÁROZATI JAVASLAT**

Csongrád Városi Önkormányzat Képviselő-testülete megtárgyalta a „Javaslat ultrahang készülék beszerzésére a Dr. Szarka Ödön Egyesített Egészségügyi és Szociális Intézmény Nőgyógyászati Szakrendelésére részére” tárgyú előterjesztést, és az alábbi döntést hozza:

Csongrád Városi Önkormányzat Képviselő-testülete hozzájárulását adja a Dr. Szarka Ödön Egyesített Egészségügyi és Szociális Intézmény Nőgyógyászati szakrendelése részére, Philips Affiniti 30 UH készülék beszerzésére, pénzmaradvány terhére.

A készülék bruttó ára 12.065.000 Ft, melynek megfizetése az előterjesztésben részletezett kamatmentes fizetési kötelezettség teljesítésével valósulhat meg

Határidő: azonnal

Felelős: Tóth Irén intézményvezető

Erről jegyzőkönyvi kivonaton értesítést kap:

1. Képviselő-testület tagjai
2. Pénzügyi Iroda
3. Dr. Szarka Ödön EESZI.

Csongrád, 2022. április 06.

 Bedő Tamás

 polgármester